Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
21 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index วันนี้ปรับลงตามตลาดหุ้นอื่นๆในภูมิภาค โดยดัชนีปิดภาคเช้าไปที่ 1,388.27 จุดปรับลดลงเพียง 2.05 จุด (-0.15%) ด้วยมูลค่าการซื้อที่ยังคงเบาบางเพียง 13,465.57 ล้านบาท การปรับลดลงของดัชนีในเช้าวันนี้ ถือว่ายังลงน้อยเมื่อเทียบกับภูมิภาค ซึ่งส่วนใหญ่จะลงกันเกิน 1% เช่น ฮั่งเสง KOSPI ของเกาหลี และKLCI ของมาเลเซีย 
– Most Positive Impact: U (+0.59 จุด) CPF (+0.57 จุด) ADVANC (+0.31 จุด)
– Most Negative Impact: SCB (-0.89 จุด) PTT (-0.60 จุด) KTB (-0.44 จุด)
จุดสังเกต: กลุ่มธนาคารฯเป็นตัวดึง SET Index ลงถึง 2.8 จุด โดยหลักๆมาจาก SCB KTB และBBL ซึ่งเป็นที่น่าสังเกตุว่าทั้ง SCB และ KTB แม้จะมีแรงกดดันจากกรณี SSI แต่ราคาหุ้นทั้ง 2 ตัวยังสามารถที่จะประคองตัวและปิดใกล้เคียงกับระดับเปิดได้ (มีการฟื้นขึ้นจากจุดต่ำสุดของวัน) ขณะที่กลุ่มอื่นๆที่ถ่วงตลาดอย่างมีนัย ยังคงเป็นกลุ่มพลังงาน แต่กลุ่ม Domestic ที่อิงกับเศรษฐกิจยังคงสามารถปรับเพิ่มขึ้นได้ ภาพรวมตลาดช่วงเช้าจึงดูไม่แย่ และมีโอกาสสูงที่จะฟื้นตัวในช่วงบ่าย
 
แนวโน้มตลาดบ่าย   
– “มีโอกาสฟื้นตัวและเคลื่อนไหวดีขึ้นในกรอบ 1,385 – 1,394 จุด” มองช่วงเบ่าย SET Index น่าจะเคลื่อนไหวดีขึ้น หลังจากตลาดซึมซับข่าวลบเกี่ยวกับ SCB KTB และ TISCO ไปเยอะแล้ว สังเกตุได้ว่า SCB KTB ก็เริ่มมีสัญญาณการฟื้นตัว เช่นเดียวกับกลุ่มพลังงาน ซึ่งถูกขายในช่วงเช้าไปมากพอสมควร ช่วงบ่ายจึงน่าจะเริ่มนิ่ง โดยตลาดจะมีแรงหนุนจากการซื้อเก็งกำไรหุ้นในกลุ่ม Domestic ที่อิงกับเศรษฐกิจในประเทศ อย่าง สื่อสาร วัสดุก่อสร้าง อาหาร อสังหาฯ ซึ่งจะทำให้ดัชนีแกว่งฟื้นตัวดีขึ้นในกรอบ 1,385 – 1,394 จุด สำหรับประเด็น สภาอุตสาหกรรมแห่งประเทศไทย (ส.อ.ท.) เปิดเผยผลการสำรวจความเชื่อมั่นของภาคอุตสาหกรรมไทย เดือน ส.ค.58 อยู่ที่ระดับ 82.4 จุด ปรับตัวลดลงจากเดือน ก.ค.58 ที่ ระดับ 83.0 จุด ถือเป็นการปรับตัวลดลงเป็นเดือนที่ 8 ติดต่อกัน ฝ่ายวิจัยประเมินว่าแม้ความเชื่อมั่นของภาคอุตสาหกรรมในเดือน ส.ค.58 จะแย่ลง แต่เชื่อว่าน่าจะเป็นจุดต่ำสุดไปแล้ว นับจากนี้ด้วยมาตรการกระตุ้นเศรษฐกิจของคณะรัฐมนตรีเศรษฐกิจชุดใหม่ ในการเร่งการใช้จ่ายของภาครัฐ การช่วยเหลือผู้ประกอบการ โดยเฉพาะ SME และภาคเกษตรน่าจะเป็นตัวกระตุ้นให้เกิดการอุปโภคบริโภค และขับเคลื่อนเศรษฐกิจในประเทศ จนทำให้ความเชื่อมั่นภาคอุตสาหกรรมดีขึ้นได้ 
– ประเด็นจับตา/ติดตาม:(+/-) การรายงานตัวเลขส่งออกเดือน ส.ค. – คาดว่า ก.พาณิชย์ จะประกาศในวันที่ 28 ก.ย.58 โดยตลาดคาดไว้ว่าจะติดลบ 2.8%  yoy (ตัวเลขส่งออกเดือน ก.ค.58 ติดลบ 3.56% yoy เป็นการติดลบ 7 เดือนติดต่อกัน) (-) การปรับคาดการณ์เป้าหมาย GDP Growth – วันที่ 25 ก.ย.58 ธปท.จะทำการทบทวนเป้าหมาย GDP Growth ปี 2558 และ 2559 จากของเดิมที่วางไว้ว่าจะขยายตัว +3% และ 4.1%
– หุ้นแนะนำ: TPCH (ราคาอยู่ในระดับต่ำจนน่าสนใจ ขณะที่กำไรมีโอกาสเติบโตแรงในปี 2559 จากโรงชีวมวลที่จะเข้ามาตามแผน) 
– หุ้นเก็งกำไรบ่าย FER เป้าทำกำไร 1.50 บาท ตัดขาดทุน 1.34 บาท AKR เป้าทำกำไร 2.20 บาท ตัดขาดทุน 1.85 บาท 
 
Investment Theme 
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) PTT IRPC หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS หุ้น 3Q58 Earning Plays BANPU และ หุ้น 2H2015 Earning Growth MINT CENTEL CPN AOT